Hans Schmidt-Oxbüll

Hans Schmidt, kalt Schmidt-Oxbüll, (1899–1978) var en sønderjysk politiker som representerte det tysksinnede mindretallet i Sønderjylland. Han var gårdbruker på slektsgården i Oksbøl på Als. Fra 1953 til 1964 var han medlem av det danske Folketinget, som representant for Slesvigsk Parti.

Schmidt-Oxbüll hadde en rekke verv i det tyske mindretallets organisasjoner, fra 1951 til 1960 som formann i Bund Deutscher Nordschleswiger (BDN). Han medvirket til å forbedre forholdet til den danske staten. Han var med på å danne Den europeiske mindretallsunionen, som organiserer nasjonale mindretall i en rekke europeiske stater. Han var mindretallsunionens president fra 1959 til 1963.

Referanser 

Folketingsmedlemmer fra Slesvigsk Parti
Personer fra Als